Ukraina akuzon Rusinë për inkursion ushtarak
Kryeministri ukrainas Yatseniuk i ka bërë thirrje komunitetit ndërkombëtar të ngrijë zotërimet ruse, pasi paralajmëroi se trupat ruse tani kontrollojnë pjesën jug-lindore të vendit
Kryeministri i Ukrainës, Arseny Yatseniuk thotë se trupa tokësore ruse kanë hyrë në territorin e vendit të tij. Ai bëri komente sot, pasi qeveria e Ukrainës tha se qyteti i rëndësishëm kufitar Novoazovsk, në Ukrainën juglindore ishte vënë nën kontrollin e ushtrisë ruse. Zoti Yatseniuk tha se Moska kishte dërguar automjete të blinduara, tanke dhe trupa në rajon. Këshilli ukrainas i Sigurisë dhe Mbrojtjes kishte thënë se automjetet e blinduara ruse kishin rrethuar Novoazovksin dhe se edhe disa fshatra përreth ishin marrë nën kontroll. Kryeministri Arseny Yatseniuk i ka bërë thirrje komunitetit ndërkombëtar të ngrijë zotërimet ruse, pasi paralajmëroi se trupat ruse tani kontrollojnë pjesën jug-lindore të vendit. tha ai. Presidenti i Ukrainës Petro Poroshenko ka anuluar një vizitë në Turqi dhe ka thirrur Këshillin e Sigurisë dhe Mbrojtjes Kombëtare për të diskutuar situatën. tha zoti Poroshenko. Përkeqësimi i situatës ndodh në një kohë që ishin ringjallur shpresat për një zgjidhje me kompromis të krizës, pas takimit të Presidentit të Ukrainës Petro Poroshenko me Presidentin rus Vladimir Putin në Bjellorusi të martën. Analisti amerikan Steven Pifer tha për Zërin e Amerikës se duket qartë që Rusia nuk ka hequr dorë nga pretendimet territoriale në Ukrainë: Me acarimin e fundit të situatës, diskutimi i një zgjidhjeje dhe gjetja e kompromisit bëhet tani edhe më e vështirë.